Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18599

1. fejezet Általános rész Bevezető megjegyzés: A jelen Annex II. kötete tartalmazza azokat a szabványokat és ajánlott gyakorlatkat (specifikációk), amelyek szabályozzák a helikopter repülőterek fizikai jellemzőit, kialakítandó akadály korlátozásai felületeit továbbá ismerteti a helikopter repülőtér bizonyos létesítményeit és az ott általában biztosított műszaki szolgáltatásokat. Ezen előírásoknak nem célja a légi-jármű üzemeltetés korlátozása vagy szabályzása. A jelen kötetben található specifikációk, ahol megegyezőek, a 14. Annex I. kötetében levő módosítások vagy kiegészítések tekintetében a helikopter repülőtérre is alkalmazhatók. Más módon kifejezve tehát, amennyiben egy bizonyos témakörre vonatkozóan a jelen kötet előírást tartalmaz, ez alkalmazandó és minden esetben hatálytalanítja az I. kötet bármely megfelelő részét. Bár a jelen kötetben a helikopter repülőtér kifejezést használjuk; mindazonáltal az előírások vonatkoznak az elsősorban repülőgépek üzemeltetésre tervezett repülőtér azon területeire is, amelyeket elsősorban forgószárnyas légijárművek vesznek igénybe. Megjegyzendő, hogy a forgószárnyas légi-jármű üzemeltetésére vonatkozó előírásokat a 6. Annex III. része tartalmazza. 1.1 Meghatározások A jelen kötetben alkalmazott egyedi kifejezések jelentése az alábbiakban található. A 14. Annex I. kötetében találhatók azok a kifejezések, melyek mindkét kötetben felhasználásra kerültek. Adat minőség — Data quality Megbízhatósági fok vagy szint amely azt mutatja, hogy a megadott adat pontosság, felbontás és megbízhatóság szempontjából megfelel az adatfelhasználó igényeinek. Akadály — Obstacle Minden olyan rögzített vagy mozgó (ideiglenes vagy állandó) tárgy vagy annak része, amely a légi-jármű mozgásra kijelölt felszíni (talajszint) területeken található vagy a repülés közben levő légi-jármű védelmére meghatározott felületen túlnyúlik. Alapadat — Datum Bármilyen mennyiségi érték vagy értékek, amely más mennyiségek kiszámításának alapjául szolgálhatnak (ISO 191041*). Állomás mágneses elhajlás — Station declination Egy VOR állomás nulla fokos radiálja és a földrajzi észak közötti, a VOR állomás kalibrálásának időpontjában meghatározott iránykülönbség. Biztonsági terület — Safety area A helikopter repülőtér végső megközelítési és felszállási területe körül meghatározott terület, amelyen a léginavigációs célokból szükséges eszközökön kívül egyéb akadály nem található. A terület célja a sérülés és veszélyhelyzet kockázatának csökkentése abban az esetben, ha a forgószárnyas légi-jármű véletlenül eltér a kijelölt végső megközelítési és felszállási területtől. CRC matematikai képlet ellenőrzés — Cyclic Redundancy check (CRC) Az adatok digitális kifejezéséhez használt matematikai algoritmus, amely megfelelő biztonsági szintet nyújt az adat vesztéssel vagy változással szemben. Szerk. megjegyzés: Az adatok időszakonként történő összevetése és a felesleges adatok törlése — adatvesztési védelem. Emelt szinten létesített helikopter leszállóhely — Elevated heliport Szárazföldön, talajszint felett levő emelt szerkezeten kialakított forgószárnyas légi-jármű leszállóhely. 2007/70/II. szám Felszíni helikopter repülőtér — Surface level heliport A szárazföld vagy vízfelület felszínén létesített helikopter repülőtér vagy leszállóhely. Földalak — Geoid A föld gravitációs mezőjének egyenlő ábrázolású felülete, amely egybeesik a földrészekre folyamatosan kiterjedő, egyenletes, természeti tagozódás nélküli, közepes tengerszint feletti magassággal (MSL). Megjegyzés: A földalak a helyi gravitációs elhajlások és tagozódások (szél okozta ár-apályok, tengervíz sótartalma, tengeráramlások, stb.) miatt ténylegesen nem szabályos. Földalak egyenetlenség (felszíni tagozódás) — Geoid undulation A földalak egy pontjának távolsága a földméréshez használt matematikai vonatkozási föld modell (ellipszoid) pontja felett (pozitív) vagy alatt (negatív). Megjegyzés: A az egész világon egységesen alkalmazható földrajzi hely meghatározási rendszer (WGS-84) ellipszoid vonatkozásában a WGS-84 földalak egyenetlenség a WGS-84 ellipszoid magasság és a magasságmérés alapján meghatározott magasság különbsége. Földetérési és elemelkedési terület (TLOF) — Touchdown and lift-off area Olyan teherviselő felület, amelyen a forgószárnyas légi-jármű földetérést vagy elemelkedést hajthat végre. Földmérési alapadat — Geodetic datum A területi vonatkozási rendszer helyének és irányának meghatározásához szükséges jellemző adatok legkisebb mennyisége a földi vonatkozási rendszer (hálózat) alapján. Földmérési ellipszoid magasság — Ellipsoid (geodetic) height A földméréshez használt matematikai vonatkozási föld modellhez (ellipszoid) viszonyított, a külső határoló ív mentén, az adott ponton mért magasság. Földmérési magasság — Orthometric height A földalakhoz viszonyított pont általában közepes tengerszint feletti magasságban (MSL) kifejezett magassága. Gergely-naptár — Gregorian calendar Általános használatban levő éves naptár; 1582-ben vették először használatba, egy tropikus évnek a Gyula-naptárnál pontosabb meghatározására (ISO 191082*). Megjegyzés: A Gergely-naptár szerint egy év tizenkét egymást követő hónapra felosztott 365 napból áll, amely négyévenként 366 napra egészül ki. Helikopter állóhely — Helicopter stand A forgószárnyas légijárművek parkírozására szolgáló légi-jármű állóhely, ahol a helikopter földet ér és elemelkedik valamint légi gurulási feladatokat hajtanak végre. Helikopter biztonsági felszálló terület — Helicopter clearway Az illetékes hatóság ellenőrzése alatt álló, talaj vagy vízfelszín felett meghatározott terület, amelyet úgy választottak és/vagy alakítottak ki, hogy alkalmas legyen arra, hogy felette az 1. teljesítmény osztályú forgószárnyas légijárművek meghatározott magasságot érjenek el. Helikopter gurulóút — Helicopter ground taxiway Olyan földi gurulóút, amelyet kizárólag forgószárnyas légijárművek vesznek igénybe. Helikopter leszállási hely — Helideck Úszó vagy rögzített vízi szerkezeten a forgószárnyas légijárművek üzemeltetésére létesített leszállóhely. 2007/70/II. szám Helikopter repülőtér — Heliport Repülőtér vagy egy építmény meghatározott területén kialakított leszállóhely, amelyet teljes egészében vagy részben forgószárnyas légijárművek érkezésére, indulására és felszíni mozgására kívánnak felhasználni. Kijelölt távolságok — Declared distances

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes